– Як паказаў эксперымент мінулага года, платная лоўля рыбы на сажалках прыйшлася даспадобы браслаўчанам і гасцям горада. Таму сёлета вырашылі прадоўжыць пачатае. А каб рыбаловы-аматары мелі гарантаваны ўлоў, у сажалку №10, якая займае плошчу ў 1,9 га, у красавіку і пачатку мая выпусцілі 2 тоны адборнага і 1,5 т буйнога карпа вагой ад 500 да 1500 г. Пасля леташняга зарыблення ў вадаёме засталося шмат карася і белага амура. Цяпер заселенасць гэтай сажалкі максімальна шчыльная, а значыць, і ўлоў гарантаваны.